Istaknuta uloga republikanki
Rekordni broj konzervativnih republikanki sada igra značajnu ulogu u politici i mnoge od njih su se kandidovale za Kongres 
Republikanske kandidatkinje igraju glavnu ulogu u kongresnim i guvernerskim izbornim kampanjama u Sjedinjenim Državama. Majkl O’Brajen iz lista „Hil“ ukazuje da su te žene drugačije od kandidatkinja u prošlosti, od kojih su mnoge bile progresivne pripadnice demokratske stranke. Šeron Engl i Kristin O'Donel su se kandidovale za američki Senat i sebe zovu republikankama Pokreta čajanka, što znači da veruju u veoma ograničenu ulogu vlade, jaku vojsku i niske poreske stope. Bivša guvernerka Aljaske i omiljeni lik Pokreta čajanka, Sara Pejlin, pružila je podršku nekim od konzervativnih republikanki i skovala frazu „Mame grizli“, da opiše brižne, ali veoma oštre žene. „ Mišel Bernard iz Nezavisnog foruma žena, slaže se da je ova nova grupa kandidatkinja drugačija. Mišel Bernard kaže da je moguće da je Sara Pejlin inspiracija za kandidatkinje, ali dodaje: Dejvid Hokins iz magazina „Kongrešenal kvoterli“, ovako razmišlja o uticaju Sare Pejlin na kandidovanje žena: Žene danas čine 51 odsto ukupnog američkog stanovnišva, ali ih je samo 17 odsto u Predstavničkom domu i Senatu. Hokins ističe da je malo verovatno da će broj žena u Kongresu sutra da se poveća. Neke od žena bi ove godine mogle i da izgube položaj, poput Barbare Bokser i demokratske senatorke Blanš Linkoln iz Arkanzasa, koje su na čelu važnih kongresnih odbora. Takodje, ako republikanci osvoje većinu u Predstavničkom domu, Nensi Pelosi će izgubiti položaj prve žene koja predsedava Predstavničkim domom u istoriji Sjedinjenih Država.